פירוש נוסף ערך זה עוסק בזמרת סרבית. אם התכוונתם לכתונת לילה, ראו בייבידול.

**דראגנה טודורוביץ' (Dragana Todorović)** נולדה ב-2 באוקטובר 1962, והיא ידועה יותר תחת שם הבמה **בייבי דול** (Bebi Dol מאוית גם **Baby Doll**), היא זמרת ופזמונאית סרבית ויוגוסלבית. אשר נולדה בבלגרד, פריצתה החלה בשנת-1981 אז הוציאה את הסינגל "מוסטפא" שזכה להצלחה רבה. לאחריו עלתה לגדולות ולפופולריות רבה עם אלבום הבכורה שלה *Ruže i krv*. כמו כן בייבי דול ייצגה את יוגוסלביה בתחרות האירוויזיון בשנת 1991 עם השיר "ברזיל "שהגיע למקום הלפני אחרון בתחרות באותה שנה. עד היום הקליטה בייבי דול ארבעה אלבומים ושירים רבים מתוכם הפכו ללהיטים בסרביה וביוגוסלביה.

חיים מוקדמים
------------

דראגנה שריץ' נולדה ב-2 באוקטובר 1962 בבלגרד, יוגוסלביה, אמה מגדלנה, עבדה עבור הטלוויזיה הממלכתית בבלגרד ואביה מיליסב, היה מוזיקאי צבאי. שלושה חודשים לאחר שנולדה עברה משפחתה לקופנהגן, דנמרק, משפחתה המשיכה לעבור בין מדינות באירופה בעקבות עבודתו של אביה, שהופיע בבסיסי צבא אמריקאים. כאשר הגיעה שריץ׳ לגיל שבע, חזרה משפחתה להתגורר בבלגרד, בכדי שתוכל ללמוד בבית ספר סרבי. שריץ׳ למדה בבית הספר למוזיקה מוקרנג'אק.

קריירה
------

### שנות ה-80 וה-90

בסוף שנות ה-70 שריץ' התנסתה לראשונה בשירה כאשר הקימה יחד עם תלמידים נוספים בבית ספרה להקה בשם Tarkus. יחד הם זכו בתחרות שארגן רדיו בלגרד וקיבלו הצעה להקליט סינגל ראשון באולפן מקצועי. בשנת 1979 שריץ' עשתה קולות רקע באלבום *Samo napred...* של להקת הרוק YU Grupa, ובשנת 1980 השתתפה כסולנית אורחת באלבום *Vrt svetlosti*של להקת הרוק הפסיכדלי Igra Staklenih Perli.

בשנה שלאחר מכן, שריץ׳ הקימה להקה חדשה שנקראה ״Annoda Rouge״ יחד עם בן זוגה באותה העת הגיטריסט גוראן ויווודה, ועם המתופף איבן וודוביץ'. בשנת 1981, שריץ' הוציאה את הסינגל הראשון שלה כסולנית "Mustafa", שיצא תחת חברת התקליטים PGP-RTB. השיר הוקלט שנתיים קודם לכן בשיתוף פעולה עם סאשה חביץ'. השיר "מוסטפא" כלל הקלטה של קולו של סלובודן קונג'וביץ' מלהקת ״קוזמטיקה״, שהיה שותף להפקת הסינגל. שריץ' הוציאה אותו תחת שם הבמה Bebi Dol, שניתן לה על ידי חברי להקת ״אידולי״. בסוף של אותה שנה הכריז מגזין המוזיקה היוגוסלבי ״*Džuboks״* על "מוסטפא" כשיר השנה. לאחר יציאת הסינגל, החלה בייבי דול לעבוד על אלבום הבכורה שלה, *Ruže i krv* (*שושנים ודם*). את שירי האלבום הלחינה בעצמה, למעט את השיר "Sinu Sunca i bratu Meseca" ("בן השמש ואחי הירח"), שהוא שיר מסורתי מהמאה ה-17. האלבום הופק על ידי סאשה חביץ', שניגן בו בגיטרת בס ובקלידים.

במרץ 1983, ביבי דול הוזמנה על ידי הטלוויזיה הממלכתית של בלגרד להתחרות בפסטיבל המוזיקה Jugovizija בנובי סאד. הפסטיבל נערך בכדי לבחור מי ייצג את יוגוסלביה בתחרות האירוויזיון בשנת 1983 שנערכה במינכן מערב גרמניה. השיר של בייבי דול נקרא "רודי", והוא נכתב על שחקן הקולנוע רודולף ולנטינו. שירה הגיע למקום השישי בלבד ולא זכה לייצג את יוגוסלביה באירוויזיון. מאוחר יותר באותה שנה שוחרר השיר כסינגל. ב-13 ביוני 1983 נערכה הופעתה הראשונה של בייבי דול בתיאטרון Atelje 212 שבבלגרד. באותה שנה הצטרפה בייבי דול לסיבוב ההופעות הלאומי של המוזיקאי זדרבקו צ'וליץ'. בסיום סיבוב ההופעות עברה להתגורר במצרים, שם עבדה כזמרת קבועה במלון שרתון בקהיר. במהלך שהותה במצרים, יצא אלבום הבכורה שלה ״*Ruže I krv״ וזכה* לשבחים רבים על ידי המבקרים ביוגוסלביה.

לאחר יצאת האלבום חזרה שריץ׳ ליוגוסלביה. בשנת 1985 עסקה הזמרת בדיבוב ושירה לדמותה של סוניה סאוויץ' בסרטו של בורו דרשקוביץ ״*Life Is Beatufiul״*. ובשנת 1986 הוציאה שריץ׳ את הסינגל "Prove To All", אותו הקליטה יחד עם סאשה חביץ'. בשנת 1987 גילמה הזמרת את אופליה *בהמלט* בתיאטרון הלאומי טיטוגרד.

במרץ 1991 חזרה בייבי דול לפסטיבל - Jugovizija בסרייבו. פסטיבל זה בחר את הנציג היוגוסלבי לאירוויזיון 1991 שנערך ברומא בייבי דול זכתה בתחרות עם שירה "ברזיל", שכתבה יחד עם וזוראן ורצ'ביץ'. ב-4 במאי ייצגה בייבי דול את יוגוסלביה בתחרות האירוויזיון שהתקיימה באיטליה, שם קיבלה רק נקודה אחת ממלטה, ובכך הגיעה למקום הלפני אחרון. בייבי דול היא הנציגה הרשמית האחרונה לאירוויזיון מטעם יוגוסלביה, שכן המדינה חדלה להתקיים מאוחר יותר באותה שנה. שריץ' סיפרה בראיונות כי לאחר האירוויזיון היא התגוררה בפריז, שם חתמה על חוזה הקלטות לשנתיים, אך בסופו של דבר החליטה לחזור לסרביה עקב חוסר יציבות פוליטית במדינתה.

בשנת 1995 הוציאה בייבי דול את אלבומה השני ״*Ritam srca״* (*קצב הלב*). האלבום כלל שירים שנכתבו על ידי ביבי דול עצמה ועל ידי וזוראן וראצ'ביץ', כמו גם קאבר בסרבית של השיר "Take a Bow "של מדונה (שנקרא בתרגום: "Pokloni se") וקאבר נוסף לשיר-" Over the Rainbow "(שבתרגום נקרא: "Iznad duge"). האלבום כלל מספר להיטים כמו "ברזיל" והשיר-"Hajde da..." ("בוא נלך..."). בשנת 1999 הופיעה בייבי דול בקונצרט הצדקה "הילדים של מחר" שאורגן על ידי יוניסף בהלסינקי, פינלנד. ביבי דול ביצעה את השיר "Roze" ("ורד"), והופיעה יחד עם מקהלה המורכבת מנגנים מרחבי העולם.

### שנות ה-2000-הווה

בשנת 2002, בייבי דול הוציאה את אלבום הקאמבק שלה *Ljuta sam...* (*אני כועסת...*), בהפקת ולדה מרקוביץ', תחת חברת התקליטים PGP-RTS. בייבי דול הצהירה בראיונות שהיא מקדישה את האלבום לכל האנשים שאיבדה בחייה. שנה לאחר מכן באפריל 2003, התחרתה הזמרת פעם נוספת בפסטיבל Beovizija עם שירה "Tvrdoglava" ("אקשן"), שקיבל את המקום העשירי בלבד. באותה שנה, החלה בייבי דול להנחות תוכנית אירוח משלה שנקראה ״*בלה בלה ביבי״* ושודרה ב-TV Art. בסוף 2006, הוציאה בייבי דול אלבום בשפה האנגלית, בשם *Čovek rado izvan״ sebe živi״* (*טוב לאדם לחיות מחוץ לעצמו*), בחברת התקליטים Mascom Records. בשנת 2007, הוציאה בייבי דול אלבום מהופעה חיה, שהוקלט כחלק מקונצרט שערכה בתיאטרון Terazije בפברואר 2007. האלבום נקרא ״*Veče u pozorištu״* (*לילה בתיאטרון*) והוא כולל קאברים לשירים של לני קרביץ, סיימון וגרפונקל, פינק פלויד, לואיס ארמסטרונג ומייקל ג'קסון, כמו גם הקלטה מחודשת של שירים מאלבומיה הקודמים. בשנת 2008 הוציאה בייבי דול אלבום אוסף בשם *...* *Pokloni se...* (*...קוד קידה...*). שכולל גרסאות חדשות לשיריה מהאלבומים הקודמים.

מאז 2009, שריץ' התמודדה במספר תוכניות ריאליטי בטלוויזיה. ובנוסף במהלך שנת 2017 השתתפה בייבי דול כמתחרה בעונה הסרבית הרביעית של התוכנית *״Your Face Sounds Familiar״*, וזכתה בפרק הראשון. בשנת 2020, הופיעה בייבי דול בסדרה *Tajkun* (*Tycoon*), בבימויו של Dragan Bjelogrlić, כזמרת פולק בשם מרטינה, וביצעה את השיר "Rano je za tugu" ("מוקדם להיות עצוב"), שביצעה במקור על ידי האריס דז'ינוביץ'.

שיתופי פעולה
------------

במהלך הקריירה שלה, ביבי דול התארחה רבות בפרויקטים מוזיקליים של אמנים שונים. היא שרה בין היתר באלבומיהם של YU Grupa, Igra Staklenih Perli, Kozmetika, Leb i Sol, Idoli, Du Du A, Zona B, Bajaga i Instruktori, Oliver Mandić, Massimo Savić ואמנים נוספים.

חיים אישיים
-----------

בסוף שנות השבעים ותחילת שנות השמונים שריץ' הייתה בת זוגו של הגיטריסט גוראן ויווודה במהלך שנות השמונים יצאה עם הזמר מאסימו סאביץ', איתו הקליטה את הדואט "Sunce sja, trava miriše" ("השמש זורחת, ריח הדשא באוויר").

ב-27 בספטמבר 2014, היא נישאה לאלכס טודורוביץ' פרופסור סרבי לשפה וספרות רוסית יליד לוס אנג'לס, לאחר ארבע שנות היכרות. בפרסומים שונים בתקשורת הסרבית דווח כי שריץ׳ שינתה את שם משפחתה לטודורוביץ'.

דיסקוגרפיה
----------

### אלבומי אולפן

| שם האלבום | שם האלבום בעברית | שנה |
| --- | --- | --- |
| *Ruže i krv* | שושנים ודם | 1983 |
| *Ritam srca* | קצב הלב | 1995 |
| *Ljuta sam...* | אני כועסת... | 2002 |
| *Čovek rado izvan sebe živi* | *טוב לאדם לחיות מחוץ לעצמו* | 2006 |

### אלבומים מהופעה חיה

| שם האלבום | שם האלבום בעברית | שנה |
| --- | --- | --- |
| *Veče u pozorištu* | לילה בתיאטרון | 2007 |

פילמוגרפיה והופעות בטלוויזיה
----------------------------

סרטים| שָׁנָה | שם הסרט | תַפְקִיד | הערות |
| --- | --- | --- | --- |
| 1986 | *Protestni album* | פלורה | סרט |
| 2017 | *Malesh* | בת בכורה | סרט קצר |

הופעות בטלוויזיה| שָׁנָה | שם התוכנית | תַפְקִיד | הערות |
| --- | --- | --- | --- |
| 1990 | *Bolji život* | זמרת בבר | פרק אחד |
| 2003 | *Lisice* | עַצמָה | פרק אחד |
| 2009 | *Farma* | עונה 1, הודחה |
| 2010 | *Dvor* | עונה 1, הודחה |
| 2013 | *Farma* | עונה 4, הודחה |
| 2015 | עונה 6, הודחה |
| 2017 | *Tvoje lice zvuči poznato* | עונה 4, מקום 10 |
| 2017-2018 | *Elita* | עונה 1, הודחה |
| 2020 | *Tajkun* | מרטינה | שני פרקים |
| 2022 | *Prvi bend Srbije* | עַצמָה | לִשְׁפּוֹט |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בייבי דול** |

* + הדסקגרפיה של בייבי דול בDiscogs
	+ בייבי דול IMDb

הערות שוליים
------------

1. ↑  "Otac Bebi Dol: Ludilo moje ćerke nije lako izdržati". *Blic.rs* (בסרבית). 31 במאי 2013. נבדק ב-18 בדצמבר 2021. `{{cite web}}`:  (עזרה)
2. 1 2 3  Antonijević, J. (בספטמבר 2002). "Dragana Šarić / Bebi Dol, životna priča: Pobeda na Jugoviziji sa "Brazilom" došla je u nesrećno vreme". *Yugopapir.com* (בסרבית). נבדק ב-11 בדצמבר 2022. `{{cite web}}`:  (עזרה)
3. 1 2 3 4 5 6 7 8  Janjatović, Petar (2007). *EX YU ROCK enciklopedija 1960–2006*. Belgrade: self-released. p. 26.
4. 1 2 3 4 5  Dragana Šarić / Bebi Dol, životna priča: Pobeda na Jugoviziji sa "Brazilom" došla je u nesrećno vreme
5. ↑  Dragana Šarić credits at Discogs
6. 1 2  Janjatović, Petar (2007). *EX YU ROCK enciklopedija 1960–2006*. Belgrade: self-released. p. 26.
7. 1 2  N.Dž, Bebi Dol 27. novembra u „Sava centru", Blic.rs, ‏2015-11-29 (בסרבית)
8. ↑  Štrbac, D. (במרץ 1983). "Jugovizija1983: Nacija je u šoku - Na pesmu Evrovizije šaljemo Danijela, a ne Lepu Brenu". *Yugopapir.com* (בסרבית). נבדק ב-11 בדצמבר 2022. `{{cite web}}`:  (עזרה)
9. ↑  Štrbac, D. (ביוני 1983). "Bebi Dol, prvi intervju nakon Jugovizije i *Rudija*: Po mnogima, bila je najbolja i najmodernija te večeri". *Yugopapir.com* (בסרבית). נבדק ב-16 בדצמבר 2022. `{{cite web}}`:  (עזרה)
10. ↑  Stoisavljević, L. (4 במרץ 2020). "Sonja Savić i Bebi Dol drugarice iz školske klupe". *Nova.rs* (בסרבית). נבדק ב-11 בדצמבר 2022. `{{cite web}}`:  (עזרה)
11. 1 2  "Jugovizija 1991. – Sarajevo". *Eurosong.hr* (בקרואטית). נבדק ב-11 בדצמבר 2022. `{{cite web}}`:  (עזרה)
12. ↑  "Final of Rome 1991". European Broadcasting Union. ארכיון מ-18 באפריל 2021. נבדק ב-11 בדצמבר 2022. `{{cite web}}`:  (עזרה)
13. ↑  Lj, T. (4 באפריל 2018). "SVAĐE I PREDRATNO STANJE Velike tajne kriju se iza hita Bebi Dol "Brazil" koji je imao NAJGORI plasman u istoriji EVROVIZIJE". *Blic.rs* (בסרבית). נבדק ב-11 בדצמבר 2022. `{{cite web}}`:  (עזרה)
14. ↑  Lj. T. (25 במרץ 2020). ""NISAM IMALA VREMENA DA IMAM DETE" Bebi Dol ogolila dušu o najvećoj intimi, pa otkrila da će biti SAVETNICA IZ SENKE i šta tačno radi u Danskoj". *Blic.rs* (בסרבית). נבדק ב-18 בדצמבר 2021. `{{cite web}}`:  (עזרה)
15. ↑  Janjatović, Petar (2007). *EX YU ROCK enciklopedija 1960–2006*. Belgrade: self-released. p. 27.
16. 1 2  N, Dž. (7 בנובמבר 2008). "Bebi Dol 27. novembra u „Sava centru"". *Blic.rs*. נבדק ב-11 בדצמבר 2022. `{{cite web}}`:  (עזרה)
17. ↑  "Bebi Dol u Pozorištu na Terazijama". *Mondo.rs*. 3 בפברואר 2007. נבדק ב-11 בדצמבר 2022. `{{cite web}}`:  (עזרה)
18. ↑  L, Š. (31 במרץ 2018). "TUGA Predviđali su joj svetsku slavu, a ona se vuče po rijalitijima". *Blic.rs*. נבדק ב-11 בדצמבר 2022. `{{cite web}}`:  (עזרה)
19. ↑  "OBJASNILA! Bebi Dol je pobednica prve epizode TLPZ". *Blic.rs* (בסרבית). נבדק ב-18 בדצמבר 2021. `{{cite web}}`:  (עזרה)
20. ↑  Lj. T. (16 במרץ 2020). "BEBI DOL KAO PEVAČICA NA SLAVI Njeno pojavljivanje u Tajkunu iznenadilo sve!". *Blic.rs* (בסרבית). נבדק ב-18 בדצמבר 2021. `{{cite web}}`:  (עזרה)
21. ↑  A. I. (21 ביולי 2018). "ZABORAVLJENA LJUBAV Bebi Dol i Masimo Savić su bili najintrigantniji par, a o ovim detaljima više NE GOVORE". *Blic.rs* (בסרבית). נבדק ב-18 בדצמבר 2021. `{{cite web}}`:  (עזרה)
22. 1 2  Gašić, M. (14 במאי 2017). "Bebi Dol o udaji i zašto je njen muž 'dečko kao san'". *Gloria.rs* (בסרבית). נבדק ב-11 בדצמבר 2022. `{{cite web}}`:  (עזרה)
23. ↑  Savić, B. (3 באוגוסט 2022). "Bebi Dol otkrila kako je upoznala muža: „Sve vreme sam mu gledala u prste"". *Nova.rs* (בסרבית). נבדק ב-11 בדצמבר 2022. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בייבי דול"**.

| יוגוסלביהיוגוסלביה יוגוסלביה באירוויזיון |
| --- |
| 

|  |
| --- |
| 
* **1961**: ליליאנה פטרוביץ' (Neke davne zvezde)‏
* **1962**: לולה נובקוביץ' (Ne pali svetla u sumrak)‏
* **1963**: ויצה ווקוב (Brodovi)‏
* **1964**: סבהודין קורט (Život je sklopio krug)‏
* **1965**: ויצה ווקוב (Čežnja)‏
* **1966**: ברטה אמברוז' (Brez besed)‏
* **1967**: לאדו לסקובאר (Vse rože sveta)‏
* **1968**: הטרובדורים מדוברובניק (Jedan dan)‏
* **1969**: איוון ו-M's‏ (Pozdrav svijetu)‏
* **1970**: אווה סרשן (Pridi, dala ti bom cvet)‏
* **1971**: קרונוסלב סלאבניק (Tvoj dječak je tužan)‏
* **1972**: תרזה קסוביה (Muzika i ti)‏
* **1973**: זדרבקו צ'וליץ' (Gori Vatra)‏
* **1974**: קורני גרופה (Moja Generacija)
* **1975**: פפל אין קרי (Dan ljubezni)‏
* **1976**: אמבסדורי (Ne mogu skriti svoj bol)‏
* **~~1977 עד 1980~~**
* **1981**: ואייטה (Lejla)‏
* **1982**: אסקה (Halo Halo)
* **1983**: דניאל פופוביץ' (Džuli)‏
* **1984**: ולאדו ואיזודלה (Ciao, Amore)‏
* ~~**1985**: זוריקה קונדזה ויוסיפ גנדזה (Pokora~~‏
* **1986**: דוריס דרגוביץ' (Željo moja)‏
* **1987**: נובי פוסילי (Ja sam za ples)‏
* **1988**: סרברנה קרילה (Mangup)‏
* **1989**: ריווה (Rock Me)‏
* **1990**: טאיצ'י (Hajde da ludujemo)‏
* **1991**: בייבי דול (Brazil)‏
* **1992**: אקסטרה ננה (Ljubim te pesmama)
 |

 |